**British European Airways** (**BEA**), formalmente **British European Airways Corporation**, foi unha aeroliña británica que existiu dende 1946 ata 1974.

BEA operou rutas cara Europa, norte de África e Oriente Medio dende aeroportos de todo o Reino Unido. A aeroliña tamén foi o operador británico máis grande, servindo as principais cidades do país, como Londres, Manchester, Glasgow, Edimburgo e Belfast, ademais de áreas das Illas Británicas como as Highlands e as illas de Escocia, as Illas da Canle e a Illa de Man. BEA tamén operou unha rede de rutas internas en Alemaña entre Berlín occidental e Alemaña occidental como parte dos acordos da guerra fría que regulaban a viaxe aérea dentro do país. O eslogan da compañía era "Número un en Europa".

Formada como unha división de British Overseas Airways Corporation (BOAC) o 1 de xaneiro de 1946, BEA converteuse nunha empresa estatal propia o 1 de agosto de 1946.

As súas operacións comezaron dende os aeroportos de Croydon e Northolt, con avións de Havilland DH89A Dragon Rapide e Douglas DC-3.

Tras establecer a súa principal base de operacións en Northolt, BEA operou o seu primeiro servizo dende Heathrow en abril de 1950; a finais de 1954 todas as operación de Northolt movéronse para Heathrow, que permaneceu como principal aeroporto da aeroliña ata a súa fusión con BOAC en 1974.

Durante o ano 1952, BEA transportou ao seu pasaxeiro 1 millón, e a principios dos anos 60 converteuse na quinta aeroliña occidental máis grande, sendo a primeira fóra dos Estados Unidos.

En 1950 BEA operou o primeiro servizo comercial cun avión de turbinas co prototipo do Vickers Viscount 630, nun voo dende Londres a París. A aeroliña entrou na era dos reactores en 1960 co de Havilland DH106 Comet 4B. O 1 de abril de 1964 comverteuse na primeira compañía en operar o DH121 Trident; o 10 de xuño de 1965 un Trident 1C de BEA realizou a primeira aterraxe automática do mundo durante un servizo comercial regular.

Durante a meirande parte da súa existencia, BEA tivo a súa sede no edificio *BEAline House* en Ruislip, no distrito londiniense de Hillingdon.

BEA deixou de existir como unha entidade legar independente o 1 de abril de 1974 cando foi efectiva a súa fusión con BOAC para formar British Airways. Porén, o seu nome foi revivido por British Airways de 1991 a 2008 cando cambiou o nome dunha filial, *British Airways Tour Operations Limited* a *British European Airways Limited*.

Notas
-----

1. ↑  *Classic Aircraft (Gone but not forgotten ... BEA)*, Vol. 45, No. 6, pp. 44/5, 49 (Jet equipment), Ian Allan Publishing, Hersham, xuño de 2012
2. ↑  *Classic Aircraft (Gone but not forgotten ... BEA: Highlands and Islands – Never on a Sunday)*, Vol. 45, No. 6, p. 46, Ian Allan Publishing, Hersham, xuño de 2012
3. ↑  *Classic Aircraft (Gone but not forgotten ... BEA: Internal German Services – Berlin-bound)*, Vol. 45, No. 6, p. 51, Ian Allan Publishing, Hersham, xuño de 2012
4. 1 2 3  *Classic Aircraft (Gone but not forgotten ... BEA: Post-war pioneers)*, Vol. 45, No. 6, p. 45, Ian Allan Publishing, Hersham, xuño de 2012
5. 1 2  *Classic Aircraft (Gone but not forgotten ... BEA means business)*, Vol. 45, No. 6, p. 47, Ian Allan Publishing, Hersham, xuño de 2012
6. ↑  *Classic Aircraft (Gone but not forgotten ... BEA)*, Vol. 45, No. 6, pp. 45, 49 (Jet equipment), Ian Allan Publishing, Hersham, xuño de 2012
7. ↑  *Classic Aircraft (Gone but not forgotten ... BEA means business)*, Vol. 45, No. 6, p. 48, Ian Allan Publishing, Hersham, xuño de 2012
8. ↑  *Classic Aircraft (Gone but not forgotten ... BEA: Jet equipment)*, Vol. 45, No. 6, p. 48, Ian Allan Publishing, Hersham, xuño de 2012
9. ↑  *Classic Aircraft (Gone but not forgotten ... BEA: Jet equipment)*, Vol. 45, No. 6, pp. 50/1, Ian Allan Publishing, Hersham, xuño de 2012
10. ↑  "World Airline Directory". *Flight International*. 28 de setembro de 1967. p. 529. Arquivado do orixinal o 13 de novembro de 2012. Consultado o 11 de febreiro de 2022.

|  |  |
| --- | --- |
| Control de autoridades | 
* Wd: Q919252
* WorldCat
* VIAF: 134387442
* BNF: 11733210q
* EBID: ID
* GEC: 0223386
* GND: 215992-2
* ISNI: 0000 0001 2288 6947
* LCCN: n50044074
* MAG: 1287211381

 |